3. ลักษณะการประกอบธุรกิจ

3.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัท ฟินันซ่า จำกัด (มหาชน) ก่อตั้งในปี พ.ศ. 2532 ภายใต้ชื่อ บริษัท เรด บลัฟฟ์
แอดไวเซอร์ส จำกัด และได้เปลี่ยนชื่อเป็นบริษัท ฟินันซ่า ไทย จำกัด ในปี พ.ศ. 2534
และเป็นบริษัท ฟินันซ่า จำกัด ในปี พ.ศ. 2539 ต่อมาบริษัทได้แปรสภาพเป็นบริษัทมหาชนเมื่อวันที่
19 มิถุนายน 2545 และได้เพิ่มทุนจดทะเบียนจาก 320 ล้านบาทเป็น 500 ล้านบาท
โดยออกหุ้นสามัญใหม่เพิ่มทุนจำนวน 36 ล้านหุ้น มูลค่าหุ้นที่ตราไว้หุ้นละ 5 บาท
เพื่อเสนอขายต่อประชาชนทั่วไป
และได้เข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 25 กันยายน 2545

ผู้ร่วมก่อตั้งบริษัท คือ นายยูจีน เอส. เดวิส และ นายวรสิทธิ์ โภคาชัยพัฒน์
ซึ่งด้วยประสบการณ์ของทีมผู้บริหารทั้งสองในด้านการบริหารกองทุนและทีมบุคลากรที่มีความเชี่ยวชาญที่มีความเข้าใจในระบบตลาดเงิน
ตลาดทุนในประเทศไทยและภูมิภาคนี้เป็นอย่างดี กลุ่มฟินันซ่าจึงได้รับความเชื่อถือจากนักธุรกิจ
และนักลงทุนรวมทั้งสถาบันการเงินชั้นนำมาโดยตลอดในด้านบริการให้คำปรึกษาและบริหารการลงทุนให้แก่กองทุนต่างประเทศที่มีลักษณะการลงทุนโดยตรง
(Direct Investment) ทั้งในประเทศไทยและประเทศอื่นๆ แถบอินโดจีน
ซึ่งกองทุนต่างประเทศดังกล่าวเป็นกองทุนที่มิได้อยู่ภายใต้พระราชบัญญัติหลักทรัพย์และตลาดหลักทรัพย์และการกำกับดูแลของ
ก.ล.ต. นอกจากนี้ กลุ่มฟินันซ่ายังได้ขยายขอบเขตการให้บริการอื่นๆ
ครอบคลุมธุรกิจด้านวาณิชธนกิจที่เกี่ยวกับบริการที่ปรึกษาทางการเงิน การระดมทุน
การปรับโครงสร้าง ธุรกิจหลักทรัพย์ ธุรกิจเงินทุน
รวมถึงการบริหารกองทุนในประเทศภายใต้การดำเนินของบริษัทย่อยและบริษัทในเครือที่อยู่ทั้งในประเทศและต่างประเทศ

การเปลี่ยนแปลงและพัฒนาการที่สำคัญของกลุ่มฟินันซ่าในช่วง 3 ปีที่ผ่านมามีดังต่อไปนี้

ปี พ.ศ. 2549 ยกเลิกกองทุน Siam Investment Fund (SIF)

  ในเดือนมีนาคม FFM ซึ่งมีสัดส่วนเงินลงทุนร้อยละ 49.48 ในกองทุน SIF ได้มีมติเลิกกองทุน
  โดยอยู่ระหว่างดำเนินการชำระบัญชีและจดทะเบียนยกเลิกของกองทุน

  ขายกิจการบริษัทย่อยในประเทศเคย์แมน

  ในเดือนมีนาคม FFM ได้ขายเงินลงทุนทั้งหมดใน Asian Debt Trading Limited ซึ่ง FFM
  ถือหุ้นอยู่ในสัดส่วนร้อยละ 100 ของทุนจดทะเบียน ให้แก่ผู้ลงทุนรายใหม่

  ได้รับใบรับรองระบบคุณภาพตามมาตรฐาน ISO9001:2000

  ในเดือนธันวาคม บริษัทได้รับใบรับรองระบบคุณภาพตามมาตรฐาน ISO 9001:2000
  ซึ่งเป็นเงื่อนไขหนึ่งที่บริษัทต้องปฏิบัติตามภายใต้สิทธิและประโยชน์จากคณะกรรมการส่งเสริมการลงทุน
  (BOI)

ปี พ.ศ. 2550 จัดตั้งบริษัทย่อย

  ในเดือนมีนาคม 2550 FHK ได้จัดตั้งบริษัท Finansa Investment Consulting
  (Beijing) Co., Ltd. ขึ้นในประเทศสาธารณรัฐประชาชนจีน
  โดยมีทุนจดทะเบียนและเรียกชำระแล้วเท่ากับ 1 ล้านเหรียญสหรัฐ โดยมี FHK
  เป็นผู้ถือหุ้นในสัดส่วนร้อยละ 100 และมีวัตถุประสงค์เพื่อให้คำปรึกษา เข้าลงทุน
  และให้บริการด้านการเงินต่างๆ

  ในเดือนพฤษภาคม 2550 FFM ได้จัดตั้งบริษัท Finansa Science and Technology
  (Beijing) Co., Ltd. ขึ้นในประเทศสาธารณรัฐประชาชนจีน มีทุนจดทะเบียน 1
  ล้านเหรียญดอลลาร์สหรัฐ โดย FFM เป็นผู้ถือหุ้นในสัดส่วนร้อยละ 100
  และมีวัตถุประสงค์เพื่อให้บริการและคำปรึกษาทางด้านเทคนิค

  ขายกิจการบริษัทย่อย

  ในเดือนพฤศจิกายน FFM ได้ขายเงินลงทุนทั้งหมดใน Finansa Singapore Pte. Ltd.
  (FS) และ ADF Management, Ltd. (ADF) พร้อมทั้งบริษัทย่อย (BLR Management Pte.
  Ltd.) ซึ่ง FFM ถือหุ้นอยู่ในสัดส่วนร้อยละ 100 ใน FS และร้อยละ 66.67 ใน ADF
  ให้แก่กรรมการของบริษัทย่อยที่ขายออกไป

  ลงทุนเพิ่มในบริษัทย่อย

  ในเดือนมีนาคม บริษัทได้เพิ่มเงินลงทุนในบริษัทเงินทุน ฟินันซ่า จำกัด จาก 451 ล้านบาท เป็น
  481 ล้านบาท โดยการเพิ่มหุ้นใหม่จำนวน 600,000 หุ้น หุ้นละ 50 บาท และในเดือนธันวาคม
  บริษัทได้เพิ่มเงินลงทุนในบริษัทเงินทุน ฟินันซ่า จำกัด จาก 481 ล้านบาท เป็น 511 ล้านบาท
  โดยการเพิ่มหุ้นใหม่จำนวน 600,000 หุ้น หุ้นละ 50 บาท
  ส่งผลให้ทุนจดทะเบียนของบริษัทเงินทุน ฟินันซ่า จำกัด ณ สิ้นปี 2550 มีจำนวนทั้งสิ้น 511
  ล้านบาท

ปี พ.ศ. 2551 เข้าร่วมลงทุนในกองทุนใหม่

ในเดือนเมษายน FFM ได้เข้าร่วมลงทุนในกองทุน The Finansa Vietnam Fund
ซึ่งเป็นกองทุนแบบเปิดเพื่อเข้าลงทุนในธุรกิจต่างๆ ในประเทศเวียดนาม

ในเดือนธันวาคม FFM ได้เข้าร่วมลงทุนในกองทุน New-S Finansa Vietnam Balanced Fund
ซึ่งเป็นกองทุนแบบเปิดที่มุ่งเน้นนักลงทุนญี่ปุ่น
มีวัตถุประสงค์ของกองทุนเพื่อเข้าลงทุนในตราสารทุนและตราสารหนี้ในประเทศเวียดนาม

ยกเลิกกิจการบริษัทย่อย

ในเดือนสิงหาคม FFM ได้ดำเนินการจดทะเบียนยกเลิกกิจการ บริษัท พีที ฟินันซ่า (อินโดนีเซีย)
โฮลดิ้งส์ จำกัด ("FINDO-H") ซึ่งเป็นบริษัทย่อยที่ FFM ถือหุ้นอยู่ร้อยละ 100 ทั้งนี้ FINDO-H
เป็นบริษัทที่ยังมิได้ดำเนินธุรกิจแต่อย่างใด

จำหน่ายลูกหนี้เช่าซื้อ

  ในเดือนพฤศจิกายน Fc ได้จำหน่ายลูกหนี้ตามสัญญาเช่าซื้อให้แก่ธนาคารในประเทศแห่งหนึ่ง
  ซึ่งเป็นไปตามแผนการดำเนินงานของ Fc ที่จะปรับลดความเสี่ยงจากการดำเนินธุรกิจลง

  จำหน่ายเงินลงทุนในบริษัทร่วมของบริษัทย่อย

  ในเดือนธันวาคม FFM ได้ขายเงินลงทุนในบริษัท เจพี-วัน แอสเซ็ท จำกัด ซึ่งเป็นบริษัทร่วมที่
  FFM ถือหุ้นในสัดส่วนร้อยละ 26.83 ทั้งนี้ เนื่องจาก FFM ไม่ประสงค์จะลงทุนในกิจการนี้ต่อไป

3.2 ภาพรวมการประกอบธุรกิจ

บริษัท ฟินันซ่า จำกัด (มหาชน) และกลุ่มบริษัทในเครือ
ประกอบธุรกิจที่เกี่ยวกับการให้บริการที่ปรึกษาทางการเงิน
การบริหารและการลงทุนให้กับบริษัทลูกค้าที่อยู่ในประเทศไทยและประเทศอื่นๆ
ในภูมิภาคอินโดจีนแบบครบวงจร นอกเหนือจากการให้บริการเป็นที่ปรึกษาและบริหารการลงทุนแล้ว
บริษัทยังเป็นบริษัทแม่ในการให้บริการสนับสนุนแก่บริษัทย่อยและบริษัทในเครือในด้านต่างๆ เช่น
การบริการและการจัดการในองค์กร การวางแผนธุรกิจและการตลาด
การจัดการและพัฒนาระบบสารสนเทศ การอบรมและพัฒนาบุคลากร รวมทั้ง
เป็นผู้ทำการศึกษาวิจัยความเป็นไปได้ของการลงทุนและวิเคราะห์ภาวะเศรษฐกิจการลงทุนของธุรกิจของบริษัทและบริษัทในกลุ่ม

ธุรกิจของกลุ่มฟินันซ่าสามารถแบ่งจำแนกประเภทออกเป็น 4 ธุรกิจหลัก ได้แก่

  ธุรกิจที่ปรึกษาและบริหารการลงทุน
  ให้บริการเป็นที่ปรึกษาและการบริหารจัดการกองทุนแก่กองทุนต่างประเทศเพื่อการลงทุนโดยตรง
  (Direct Investment) ในประเทศไทย และประเทศอื่นๆ
  ในแถบอินโดจีนโดยมีนักลงทุนต่างประเทศประเภทสถาบัน (International Institution)
  เป็นผู้ลงทุน ปัจจุบันมีกองทุนต่างประเทศจำนวน 5 กองทุนที่กลุ่มฟินันซ่าให้คำปรึกษาคือ Siam
  Investment Fund II, L.P., Siam Investment Fund III, L.P., The Vietnam
  Equity Fund, The Finansa Vietnam Fund และ New – S Finansa Vietnam
  Balanced Fund รวมทั้ง ยังให้บริการจัดการกองทุนรวม กองทุนสำรองเลี้ยงชีพ
  และกองทุนส่วนบุคคลในประเทศอีกด้วย

  ธุรกิจวาณิชธนกิจ ให้บริการที่ปรึกษาทางการเงิน
  มีความเชี่ยวชาญในการเป็นที่ปรึกษาในการระดมทุน การปรับโครงสร้างหนี้โครงสร้างธุรกิจ
  การเจรจาหาพันธมิตร การควบรวมกิจการ และ Project Finance
  ปัจจุบันการให้บริการนี้มีเพียงในประเทศไทยเท่านั้น

  ธุรกิจหลักทรัพย์ ให้บริการที่เกี่ยวกับหลักทรัพย์ เช่น การเป็นนายหน้าซื้อขายหลักทรัพย์
  การรับประกันการจัดจำหน่ายหลักทรัพย์ การค้าหลักทรัพย์ การซื้อขายสัญญาซื้อขายล่วงหน้า
  ปัจจุบันได้ดำเนินการให้บริการในประเทศไทย

  ธุรกิจเงินทุน ให้บริการสินเชื่อในรูปแบบต่างๆ ทั้งเชิงพาณิชย์และเพื่อการบริโภค
  การให้บริการรับฝากเงิน การบริหารจัดการพอร์ตการลงทุนในหุ้นและตราสารหนี้
  และให้การสนันสนุนงานของกลุ่มธุรกิจที่บริษัทในเครือดำเนินงานอยู่
  ปัจจุบันการดำเนินงานให้บริการด้านธุรกิจเงินทุนมีเพียงในประเทศไทย

กลุ่มบริษัทฟินันซ่าประกอบด้วยบริษัททั้งสิ้น 13 บริษัท โดยมีสำนักงานตัวแทน 2 แห่ง
ในประเทศเวียดนามที่เมืองฮานอยและเมืองโฮจิมิน ซิตี้
สามารถแบ่งเป็นบริษัทที่ดำเนินการอยู่ในประเทศไทย 5 บริษัท รวมทั้งบริษัทแม่ด้วย
บริษัทที่ดำเนินการอยู่ในต่างประเทศ 6 บริษัท และบริษัทที่ยังมิได้ดำเนินการ 2 บริษัท
โดยบริษัทจะเป็นผู้กำหนดนโยบายการบริหารงานและการลงทุน สนับสนุน
ควบคุมดูแลและให้คำปรึกษาด้านแผนงานและการจัดการให้แก่บริษัทในกลุ่มเพื่อให้การดำเนินธุรกิจที่ปรึกษาและบริหารเงินลงทุน
ธุรกิจหลักทรัพย์ ธุรกิจวาณิชธนกิจ และธุรกิจเงินทุน เป็นไปในทิศทางเดียวกัน
ปัจจุบันกลุ่มฟินันซ่าประกอบด้วยบริษัทย่อยและบริษัทในเครือแสดงดังภาพต่อไปนี้

รายละเอียดบริษัทในเครือฟินันซ่าโดยแบ่งกลุ่มเป็นบริษัทที่ดำเนินการอยู่และบริษัทที่ยังมิได้ดำเนินการ
มีดังนี้

บริษัทที่ดำเนินการอยู่ในประเทศไทย

1)  บริษัทหลักทรัพย์ ฟินันซ่า จำกัด (FSL)
    ได้รับใบอนุญาตประกอบธุรกิจหลักทรัพย์ที่ออกโดยกระทรวงการคลังตามทะเบียนเลขที่ (2)
    476/2536 ดำเนินธุรกิจหลักทรัพย์ครบทุกประเภท ได้แก่ 1) นายหน้าซื้อขายหลักทรัพย์ 2)
    ค้าหลักทรัพย์ 3) ที่ปรึกษาการลงทุน 4) จัดจำหน่ายและรับประกันการจำหน่ายหลักทรัพย์
    และ 5) ตัวแทนซื้อขายสัญญาซื้อขายล่วงหน้า นอกจากนี้
    ยังเป็นที่ปรึกษาทางการเงินที่ได้รับอนุญาตจากคณะกรรมการกำกับหลักทรัพย์และตลาดหลักทรัพย์
    ปัจจุบัน FSL เป็นโบรกเกอร์หมายเลข 33 ณ วันที่ 31 ธันวาคม 2551 FSL
    มีทุนจดทะเบียนที่ชำระแล้วจำนวน 450 ล้านบาท

2)  บริษัทเงินทุน ฟินันซ่า จำกัด (FC) เดิมชื่อบริษัทเงินทุน ไพรมัส จำกัด
    โดยบริษัทได้เข้าซื้อหุ้นจากบริษัท Ford Credit International Inc. เมื่อวันที่ 1
    ตุลาคม 2545 FC
    เป็นบริษัทเงินทุนที่ได้รับอนุญาตและอยู่ภายใต้การควบคุมดูแลของธนาคารแห่งประเทศไทย
    การบริการเงินฝากในรูปแบบใบรับฝากเงินและบัตรเงินฝากได้รับการรับประกันโดยสถาบันคุ้มครองเงินฝาก
    จึงสามารถดำเนินธุรกิจเต็มรูปแบบ ครอบคลุมการให้กู้ทั้งเชิงพาณิชย์และเพื่อการบริโภค
    การบริการด้านเงินฝาก และการเป็นที่ปรึกษาธุรกิจ ณ วันที่ 31 ธันวาคม 2551 FC
    มีทุนจดทะเบียนที่ชำระแล้วจำนวน 511 ล้านบาท

3)  บริษัทหลักทรัพย์จัดการกองทุน ฟินันซ่า จำกัด (FAM) เดิมชื่อบริษัทหลักทรัพย์จัดการกองทุน
    กรุงเทพธนาธร จำกัด โดยบริษัทได้ใช้สิทธิซื้อหุ้นจากบริษัทหลักทรัพย์ บีฟิท จำกัด (มหาชน)
    ในเดือนมกราคม 2548 FAM
    ได้รับอนุญาตจากกระทรวงการคลังให้ประกอบธุรกิจจัดการกองทุน โดย ณ วันที่ 31 ธันวาคม
    2551 FAM มีทุนจดทะเบียนที่ชำระแล้วจำนวน 100 ล้านบาท

4)  บริษัท พรอสเพค เอสพีซี จำกัด (PSPC)
    เป็นนิติบุคคลที่จดทะเบียนจัดตั้งขึ้นในประเทศไทยเมื่อวันที่ 23 กันยายน 2548 โดย ณ วันที่
    31 ธันวาคม 2551 มีทุนจดทะเบียนและเรียกชำระแล้วเท่ากับ 10,000 บาท
    โดยบริษัทถือหุ้นในสัดส่วนร้อยละ 99.4 เพื่อดำเนินธุรกิจการให้บริการเช่าอสังหาริมทรัพย์

บริษัทที่ดำเนินการอยู่ในต่างประเทศ

1)  บริษัท ฟินันซ่า ฟันด์ แมเนจเม้นท์ จำกัด (FFM)
    เป็นนิติบุคคลที่จดทะเบียนจัดตั้งขึ้นในประเทศในหมู่เกาะเคย์แมน ณ วันที่ 31 ธันวาคม 2551
    บริษัทมีทุนจดทะเบียนที่ชำระแล้วแบ่งเป็นทุนหุ้นสามัญ 20,000 เหรียญสหรัฐ และทุนหุ้นบุริมสิทธิ์
    14.4 ล้านเหรียญสหรัฐ FFM
    ดำเนินธุรกิจบริหารการลงทุนและจัดการกองทุนให้แก่กองทุนต่างประเทศที่ต้องการลงทุนโดยตรงในประเทศไทยและประเทศอื่นๆ
    ในแถบอินโดจีน

2)  บริษัท ฟินันซ่า แคปปิตอล จำกัด (FCL) เป็นบริษัทเฉพาะกิจเพื่อเป็นผู้บริหารการลงทุน
    (Investment Manager) แก่กองทุน SIF II และ SIF III
    จดทะเบียนจัดตั้งขึ้นในประเทศในหมู่เกาะเคย์แมน โดย ณ วันที่ 31 ธันวาคม 2551
    มีทุนจดทะเบียนที่ชำระแล้วเท่ากับ 1,000 เหรียญสหรัฐ โดยมี Capital Z Investments,
    L.P. ซึ่งเป็นกองทุนที่มีขนาดประมาณ 2,250 ล้านเหรียญสหรัฐ ถือหุ้นร้อยละ 50 และ FFM
    ซึ่งเป็นบริษัทย่อยของบริษัทถือหุ้นอีกร้อยละ 50

3)  บริษัท สยามอินเวสเม้นท์ พาร์ทเนอร์ส แอล พี (SIP)
    เป็นบริษัทเฉพาะกิจเพื่อเป็นหุ้นส่วนทั่วไป (General Partner) แก่กองทุน SIF II
    โดยเป็นตัวแทนในการทำนิติกรรมของหุ้นส่วนทั้งหมด
    จดทะเบียนจัดตั้งขึ้นในประเทศในหมู่เกาะเคย์แมน ณ วันที่ 31 ธันวาคม 2551 SIP
    มีสินทรัพย์สุทธิเท่ากับ 362,828 เหรียญสหรัฐ โดยมี Capital Z Investments, L.P.
    ลงทุนในสัดส่วนร้อยละ 50 และ FFM ร้อยละ 50

4)  บริษัท สยามอินเวสเม้นท์ พาร์ทเนอร์ส ทรี แอล พี (SIP III)
    เป็นบริษัทเฉพาะกิจเพื่อเป็นหุ้นส่วนทั่วไป (General Partner) แก่กองทุน SIF III
    โดยเป็นตัวแทนในการทำนิติกรรมของหุ้นส่วนทั้งหมด
    จดทะเบียนจัดตั้งขึ้นในประเทศในหมู่เกาะเคย์แมน ณ วันที่ 31 ธันวาคม 2551 SIP III
    มีสินทรัพย์สุทธิเท่ากับ 39,729 เหรียญสหรัฐ โดยมี Capital Z Investments, L.P.
    ลงทุนในสัดส่วนร้อยละ 50 และ FFM ร้อยละ 50

5)  บริษัท ฟินันซ่า ฮ่องกง จำกัด (FHK) เป็นนิติบุคคลที่จดทะเบียนจัดตั้งในประเทศฮ่องกง
    เมื่อวันที่ 13 ธันวาคม 2547 โดยมีวัตถุประสงค์ให้คำปรึกษาทางธุรกิจ (Advisory
    Business) ณ วันที่ 31 ธันวาคม 2551 มีทุนจดทะเบียนที่ชำระแล้วเท่ากับ 100,000
    เหรียญฮ่องกง โดยมีบริษัทถือหุ้นในสัดส่วนร้อยละ 100

6)  บริษัท ฟินันซ่า อินเวสเม้นท์ คอนซัลติ้ง (ปักกิ่ง) จำกัด (FIC)
    เป็นนิติบุคคลที่จดทะเบียนจัดตั้งขึ้นในประเทศสาธารณรัฐประชาชนจีนในเดือนมีนาคม 2550
    เพื่อดำเนินธุรกิจให้คำปรึกษา เข้าลงทุน และให้บริการด้านการเงินต่างๆ ในประเทศจีน ณ
    วันที่ 31 ธันวาคม 2551 FIC มีทุนจดทะเบียนและเรียกชำระแล้วเท่ากับ 1 ล้านเหรียญสหรัฐ
    โดยมี FHK ถือหุ้นในสัดส่วนร้อยละ 100

บริษัทที่ยังมิได้ดำเนินการ

1)  บริษัท ฟินันซ่า (กัมพูชา) จำกัด (FCAM) เป็นนิติบุคคลที่จดทะเบียนจัดตั้งขึ้นในประเทศกัมพูชา
    โดยมีจุดประสงค์เพื่อทำการดูแลการลงทุนและทำการวิเคราะห์วิจัยที่เกี่ยวกับการลงทุนในประเทศดังกล่าว
    โดยมีทุนจดทะเบียน ณ วันที่ 31 ธันวาคม 2551 จำนวน Riel 20 ล้าน หรือ ประมาณ
    8,000 เหรียญสหรัฐ และบริษัทถือหุ้นใน FCAM ในสัดส่วนร้อยละ 100 ของทุนจดทะเบียน

2)  บริษัท ฟินันซ่า ไซแอนซ์ แอนด์ เทคโนโลยี (ปักกิ่ง) จำกัด (FST)
    เป็นนิติบุคคลที่จดทะเบียนจัดตั้งขึ้นในประเทศสาธารณรัฐประชาชนจีนในเดือนพฤษภาคม 2550
    เพื่อดำเนินธุรกิจให้บริการและความช่วยเหลือทางด้านเทคนิคแก่บริษัทต่างๆ ในประเทศจีน ณ
    วันที่ 31 ธันวาคม 2551 FST มีทุนจดทะเบียนและเรียกชำระแล้วเท่ากับ 1 ล้านเหรียญสหรัฐ
    โดยมี FFM ถือหุ้นในสัดส่วนร้อยละ 100

ในระหว่างปี 2551 FFM ได้ดำเนินการจดทะเบียนยกเลิกกิจการ บริษัท พีที ฟินันซ่า (อินโดนีเซีย)
โฮลดิ้งส์ จำกัด ("FINDO-H") ซึ่งเป็นบริษัทย่อยที่ FFM ถือหุ้นอยู่ร้อยละ 100 ทั้งนี้ FINDO-H
เป็นบริษัทที่ยังมิได้ดำเนินธุรกิจแต่อย่างใด
การจดทะเบียนยกเลิกกิจการได้ดำเนินการแล้วเสร็จในเดือนสิงหาคม 2551

โครงสร้างรายได้ของบริษัทและบริษัทย่อย

หน่วย : ล้านบาท

+--------------+------+-------+------+----+------+----+------+----+
| ประเภทรายได้  | ดำเน | %     | 2549 |    | 2550 |    | 2551 |    |
|              | ินการ | การถ  |      |    |      |    |      |    |
|              |      | ือหุ้นขอ | ง    |    | ง    |    | ง    |    |
|              | โดย  | งบริษัท | บตรว |    | บตรว |    | บตรว |    |
|              |      |       | จสอบ |    | จสอบ |    | จสอบ |    |
+--------------+------+-------+------+----+------+----+------+----+
|              |      |       | ร    | %  | ร    | %  | ร    | %  |
|              |      |       | ายได้ |    | ายได้ |    | ายได้ |    |
+--------------+------+-------+------+----+------+----+------+----+
| ธุรกิจท        | FNS, | 100   | 5    | 41 | 4    | 31 | 38.7 | 5  |
| ี่ปรึกษาทางการเ | FFM  |       | 45.0 |    | 76.0 |    |      |    |
| งินและการลงทุน |      |       |      |    |      |    |      |    |
+--------------+------+-------+------+----+------+----+------+----+
| ธุรกิจหลักทรัพย์  | FSL  | 100   | 3    | 28 | 4    | 28 | 3    | 45 |
|              |      |       | 63.3 |    | 37.9 |    | 46.1 |    |
+--------------+------+-------+------+----+------+----+------+----+
| ธุรกิจเงินทุน    | FC   | 100   | 2    | 21 | 2    | 16 | 2    | 36 |
|              |      |       | 71.4 |    | 45.0 |    | 77.7 |    |
+--------------+------+-------+------+----+------+----+------+----+
| ธุรกิจหลักทร    | FAM  | 100   | 45.0 | 3  | 63.5 | 4  | 73.5 | 10 |
| ัพย์จัดการกองทุน |      |       |      |    |      |    |      |    |
+--------------+------+-------+------+----+------+----+------+----+
| อื่นๆ          |      |       | 96.6 | 7  | 3    | 21 | 35.4 | 4  |
|              |      |       |      |    | 29.9 |    |      |    |
+--------------+------+-------+------+----+------+----+------+----+
| ร            |      |       | 1,3  | 1  | 1,5  | 1  | 7    | 1  |
| วมรายได้ทั้งหมด |      |       | 21.3 | 00 | 52.3 | 00 | 71.4 | 00 |
+--------------+------+-------+------+----+------+----+------+----+